CELEX: 32022R0203
Language: fi
Date: 2022-02-14 00:00:00
Title: Komission täytäntöönpanoasetus (EU) 2022/203, annettu 14 päivänä helmikuuta 2022, asetuksen (EU) N:o 748/2012 muuttamisesta siltä osin kuin on kyse toimivaltaisilta viranomaisilta edellytettävistä hallintojärjestelmistä ja poikkeamailmoitusjärjestelmistä sekä asetuksen (EU) N:o 748/2012 oikaisemisesta lentokelpoisuuden tarkastustodistusten antamisen osalta

15.2.2022   
               
               
                  FI
               
               
                  Euroopan unionin virallinen lehti
               
               
                  L 33/46
               
            
         KOMISSION TÄYTÄNTÖÖNPANOASETUS (EU) 2022/203,
         annettu 14 päivänä helmikuuta 2022,
         asetuksen (EU) N:o 748/2012 muuttamisesta siltä osin kuin on kyse toimivaltaisilta viranomaisilta edellytettävistä hallintojärjestelmistä ja poikkeamailmoitusjärjestelmistä sekä asetuksen (EU) N:o 748/2012 oikaisemisesta lentokelpoisuuden tarkastustodistusten antamisen osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisistä siviili-ilmailua koskevista säännöistä ja Euroopan unionin lentoturvallisuusviraston perustamisesta, Euroopan parlamentin ja neuvoston asetusten (EY) N:o 2111/2005, (EY) N:o 1008/2008, (EU) N:o 996/2010, (EU) N:o 376/2014 ja direktiivien 2014/30/EU ja 2014/53/EU muuttamisesta sekä Euroopan parlamentin ja neuvoston asetusten (EY) N:o 552/2004, (EY) N:o 216/2008 ja neuvoston asetuksen (ETY) N:o 3922/91 kumoamisesta 4 päivänä heinäkuuta 2018 annetun Euroopan parlamentin ja neuvoston asetuksen (EU) 2018/1139 (1) ja erityisesti sen 62 artiklan 14 kohdan ja 15 artiklan,
         sekä katsoo seuraavaa:
         
                     (1)
                  
                  
                     Komission asetuksessa (EU) N:o 748/2012 (2) vahvistetaan siviili-ilma-alusten sekä niihin asennettavien moottoreiden, potkurien ja osien suunnittelua ja tuotantoa koskevat yhteiset tekniset vaatimukset.
                  
               
                     (2)
                  
                  
                     Hyväksyttyjen organisaatioiden, jotka suunnittelevat ja valmistavat siviili-ilma-aluksia sekä niihin asennettavia moottoreita, potkureita ja osia, on asetuksen (EU) 2018/1139 liitteessä II olevan 3.1 kohdan b alakohdan mukaisesti otettava käyttöön toiminnan tyypin ja organisaation koon edellyttämä johtamisjärjestelmä ja pidettävä sitä yllä, jotta voidaan varmistaa mainitussa liitteessä vahvistettujen keskeisten vaatimusten noudattaminen, hallita turvallisuusriskejä ja pyrkiä järjestelmän jatkuvaan parantamiseen.
                  
               
                     (3)
                  
                  
                     Chicagossa 7 päivänä joulukuuta 1944 allekirjoitetun kansainvälisen siviili-ilmailun yleissopimuksen, jäljempänä ’Chicagon yleissopimus’, liitteen 19 mukaan toimivaltaisten viranomaisten on vaadittava hyväksyttyjä suunnittelu- ja tuotanto-organisaatioita ottamaan käyttöön turvallisuudenhallintajärjestelmä.
                  
               
                     (4)
                  
                  
                     Sen vuoksi olisi otettava käyttöön tällainen hallintojärjestelmä kaikille hyväksytyille suunnittelu- ja tuotanto-organisaatioille, jotka kuuluvat asetuksen (EU) N:o 748/2012 liitteen I soveltamisalaan, jotta voidaan noudattaa Chicagon yleissopimuksen liitteessä 19 vahvistettuja Kansainvälisen siviili-ilmailujärjestön (ICAO) kansainvälisiä standardeja ja suositeltuja menettelytapoja.
                  
               
                     (5)
                  
                  
                     Kaikkien hyväksyttyjen suunnittelu- ja tuotanto-organisaatioiden on perustettava poikkeamailmoitusjärjestelmä. Sen vuoksi asetuksen (EU) N:o 748/2012 liitteen I säännöksiä olisi muutettava sen varmistamiseksi, että organisaation hallintojärjestelmän osaksi perustetaan poikkeamailmoitusjärjestelmä ja että vaatimukset yhdenmukaistetaan Euroopan parlamentin ja neuvoston asetuksen (EU) N:o 376/2014 (3) vaatimusten kanssa.
                  
               
                     (6)
                  
                  
                     Suunnittelu- ja tuotanto-organisaatioille olisi annettava riittävä siirtymäaika sen varmistamiseen, että ne noudattavat tällä asetuksella käyttöön otettuja uusia sääntöjä ja menettelyjä.
                  
               
                     (7)
                  
                  
                     Sen vuoksi asetusta (EU) N:o 748/2012 olisi muutettava.
                  
               
                     (8)
                  
                  
                     Komission delegoidulla asetuksella (EU) 2021/699 (4) korvattiin 21.B.325 kohdan c alakohta sen määrittämiseksi, missä tapauksissa rekisteröintijäsenvaltion toimivaltaisen viranomaisen olisi 21.B.325 kohdan a ja b alakohdassa tarkoitetun lentokelpoisuustodistuksen lisäksi annettava myös lentokelpoisuuden tarkastustodistus sen mukaan, onko kyseiseen ilma-alukseen sovellettu komission asetuksessa (EU) N:o 1321/2014 (5) olevaa M vai ML osaa. Hyväksytyssä tekstissä ei kuitenkaan käsitelty asianmukaisesti uusia ilma-aluksia. Sen vuoksi asetusta (EU) N:o 748/2012 olisi muutettava.
                  
               
                     (9)
                  
                  
                     Tässä asetuksessa säädetyt toimenpiteet ovat Euroopan unionin lentoturvallisuusviraston asetuksen (EU) 2018/1139 76 artiklan 1 kohdan mukaisesti antaman lausunnon nro 04/2020 (6) mukaiset.
                  
               
                     (10)
                  
                  
                     Tässä asetuksessa säädetyt toimenpiteet ovat asetuksen (EU) 2018/1139 127 artiklan 1 kohdalla perustetun komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetus (EU) N:o 748/2012 seuraavasti:
            
                        1)
                     
                     
                        Lisätään 9 artiklaan kohdat seuraavasti:
                        
                           ”5.   Poiketen siitä, mitä liitteessä I (21 osa) olevan 21.B.225 kohdan d alakohdan 1 ja 2 alakohdassa säädetään, tuotanto-organisaatio, jolla on liitteen I (21 osa) mukaisesti annettu voimassa oleva hyväksyntätodistus, voi 7 päivään maaliskuuta 2025 saakka korjata havaitut poikkeamat niistä liitteen I vaatimuksista, jotka on otettu käyttöön komission täytäntöönpanoasetuksella (EU) 2022/203 (*1).
                           Jos organisaatio ei ole viimeistään 7 päivänä maaliskuuta 2025 sulkenut näitä havaintoja, hyväksyntätodistus peruutetaan, sitä rajoitetaan tai sen voimassaolo keskeytetään kokonaan tai osittain.
                        
                        
                           6.   Poiketen siitä, mitä liitteessä I (21 osa) olevan 21.B.125 kohdan d alakohdan 1 ja 2 alakohdassa säädetään, organisaatio, joka valmistaa tuotteita, osia tai laitteita ilman hyväksyntätodistusta ja jolla on liitteen I (21 osa) mukaisesti annettu voimassa oleva hyväksymiskirje, voi 7 päivään maaliskuuta 2025 saakka korjata havaitut poikkeamat niistä liitteen I vaatimuksista, jotka on otettu käyttöön täytäntöönpanoasetuksella (EU) 2022/203.
                           Jos organisaatio ei ole viimeistään 7 päivänä maaliskuuta 2025 sulkenut näitä havaintoja, hyväksymiskirje peruutetaan, sitä rajoitetaan tai sen voimassaolo keskeytetään kokonaan tai osittain.
                        
                        
                           (*1)  Komission täytäntöönpanoasetus (EU) 2022/203, annettu 14 päivänä helmikuuta 2022, asetuksen (EU) N:o 748/2012 muuttamisesta siltä osin kuin on kyse toimivaltaisilta viranomaisilta edellytettävistä hallintojärjestelmistä ja poikkeamailmoitusjärjestelmistä sekä asetuksen (EU) N:o 748/2012 oikaisemisesta lentokelpoisuuden tarkastustodistusten antamisen osalta (EUVL L 33, 15.2.2022, s. 46.”"
                        
                     
                  
                        2)
                     
                     
                        Muutetaan liite I tämän asetuksen liitteen I mukaisesti.
                     
                  
         
            2 artikla
            Oikaistaan komission asetuksen (EU) N:o 748/2012 liite I tämän asetuksen liitteen II mukaisesti.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 7 päivästä maaliskuuta 2023 lukuun ottamatta 2 artiklaa, jota sovelletaan 7 päivästä maaliskuuta 2022.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 14 päivänä helmikuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 212, 22.8.2018, s. 1.
         
            (2)  Komission asetus (EU) N:o 748/2012, annettu 3 päivänä elokuuta 2012, ilma-alusten ja niihin liittyvien tuotteiden, osien ja laitteiden lentokelpoisuus- ja ympäristösertifiointia sekä suunnittelu- ja tuotanto-organisaatioiden sertifiointia koskevista täytäntöönpanosäännöistä (EUVL L 224, 21.8.2012, s. 1).
         
            (3)  Euroopan parlamentin ja neuvoston asetus (EU) N:o 376/2014, annettu 3 päivänä huhtikuuta 2014, poikkeamien ilmoittamisesta, analysoinnista ja seurannasta siviili-ilmailun alalla, Euroopan parlamentin ja neuvoston asetuksen (EU) N:o 996/2010 muuttamisesta sekä Euroopan parlamentin ja neuvoston direktiivin 2003/42/EY, komission asetusten (EY) N:o 1321/2007 ja (EY) N:o 1330/2007 kumoamisesta (EUVL L 122, 24.4.2014, s. 18).
         
            (4)  Komission delegoitu asetus (EU) 2021/699, annettu 21 päivänä joulukuuta 2020, asetuksen (EU) N:o 748/2012 muuttamisesta ja oikaisemisesta jatkuvan lentokelpoisuuden ylläpitämistä koskevien ohjeiden, huollossa käytettävien osien tuotannon ja vanhentuvia ilma-aluksia koskevien näkökohtien huomioon ottamisen osalta sertifioinnin yhteydessä (EUVL L 145, 28.4.2021, s. 1).
         
            (5)  Komission asetus (EU) N:o 1321/2014, annettu 26 päivänä marraskuuta 2014, ilma-alusten sekä ilmailutuotteiden, osien ja laitteiden jatkuvan lentokelpoisuuden ylläpidosta ja näihin tehtäviin osallistuvien organisaatioiden ja henkilöstön hyväksymisestä (EUVL L 362, 17.12.2014, s. 1).
         
            (6)  https://www.easa.europa.eu/document-library/opinions
      
      
         
            LIITE I
            Muutetaan asetuksen (EU) N:o 748/2012 liitteessä I oleva 21 osa seuraavasti:
            
                        1)
                     
                     
                        Korvataan 21.1 kohta seuraavasti:
                        ”21.1   Toimivaltainen viranomainen
                        
                        Tässä liitteessä toimivaltaisella viranomaisella tarkoitetaan:
                        
                                    a)
                                 
                                 
                                    A luvun A alalukua varten:
                                    
                                                1.
                                             
                                             
                                                suunnitteluorganisaatioiden osalta virastoa;
                                             
                                          
                                                2.
                                             
                                             
                                                niiden tuotanto-organisaatioiden osalta, joiden päätoimipaikka on alueella, josta vastuu on Chicagossa 7 päivänä joulukuuta 1944 allekirjoitetun kansainvälisen siviili-ilmailun yleissopimuksen, jäljempänä ’Chicagon yleissopimus’, mukaisesti jollakin jäsenvaltiolla, kyseisen jäsenvaltion tai jonkin muun jäsenvaltion asetuksen (EU) 2018/1139 64 artiklan mukaisesti nimeämää viranomaista, tai virastoa, jos vastuu on siirretty virastolle asetuksen (EU) 2018/1139 64 tai 65 artiklan mukaisesti;
                                             
                                          
                                                3.
                                             
                                             
                                                sellaisten tuotanto-organisaatioiden osalta, joiden päätoimipaikka sijaitsee sellaisen alueen ulkopuolella, josta vastuu on Chicagon yleissopimuksen mukaisesti jollakin jäsenvaltiolla, virastoa;
                                             
                                          
                              
                                    b)
                                 
                                 
                                    A luvun B, D, E, J, K, M, O ja Q alalukua varten virastoa;
                                 
                              
                                    c)
                                 
                                 
                                    A luvun F ja G alalukua varten:
                                    
                                                1.
                                             
                                             
                                                niiden luonnollisten henkilöiden tai oikeushenkilöiden osalta, joiden päätoimipaikka on alueella, josta vastuu on Chicagon yleissopimuksen mukaisesti jollakin jäsenvaltiolla, kyseisen jäsenvaltion tai jonkin muun jäsenvaltion asetuksen (EU) 2018/1139 64 artiklan mukaisesti nimeämää viranomaista, tai virastoa, jos vastuu on siirretty virastolle asetuksen (EU) 2018/1139 64 artiklan mukaisesti, tai, G alaluvun osalta, 65 artiklan mukaisesti;
                                             
                                          
                                                2.
                                             
                                             
                                                sellaisten luonnollisten henkilöiden tai oikeushenkilöiden osalta, joiden päätoimipaikka sijaitsee sellaisen alueen ulkopuolella, josta vastuu on Chicagon yleissopimuksen mukaisesti jollakin jäsenvaltiolla, virastoa;
                                             
                                          
                              
                                    d)
                                 
                                 
                                    A luvun H ja I alalukua varten sen jäsenvaltion nimeämää toimivaltaista viranomaista, jossa ilma-alus on rekisteröity tai jossa se rekisteröidään;
                                 
                              
                                    e)
                                 
                                 
                                    A luvun P alalukua varten:
                                    
                                                1.
                                             
                                             
                                                jäsenvaltiossa rekisteröityjen ilma-alusten osalta rekisteröintijäsenvaltion nimeämää viranomaista;
                                             
                                          
                                                2.
                                             
                                             
                                                rekisteröimättömien ilma-alusten osalta tunnistemerkinnöistä määränneen jäsenvaltion nimeämää viranomaista;
                                             
                                          
                                                3.
                                             
                                             
                                                suunnittelun turvallisuuteen liittyvien lentoehtojen hyväksymisen osalta virastoa.”
                                             
                                          
                              
                  
                        2)
                     
                     
                        Lisätään 21.2 kohta seuraavasti:
                        ”21.2   Soveltamisala
                        
                        Tässä liitteessä olevassa A luvussa ovat yleiset säännökset, joissa vahvistetaan tämän liitteen mukaisesti annettujen tai annettavien todistusten hakijoiden ja haltijoiden oikeudet ja velvollisuudet.
                        Tässä liitteessä olevassa B luvussa vahvistetaan edellytykset sertifiointiin liittyvien valvonta- ja vaatimustenmukaisuuden varmistamistehtävien suorittamiselle sekä hallinto- ja johtamisjärjestelmää koskevat vaatimukset, joita tässä liitteessä olevan A luvun täytäntöönpanosta vastaavan toimivaltaisen viranomaisen on noudatettava.”
                     
                  
                        3)
                     
                     
                        Poistetaan 21.B.5 kohta;
                     
                  
                        4)
                     
                     
                        Lisätään 21.B.10 ja 21.B.15 kohta seuraavasti:
                        ”21.B.10   Valvonta-asiakirjat
                        
                        Toimivaltaisen viranomaisen on toimitettava kaikki säädökset, standardit, säännöt, tekniset julkaisut ja niihin liittyvät asiakirjat asiaankuuluvalle henkilöstölle, jotta tämä voi hoitaa tehtävänsä ja täyttää velvollisuutensa.
                        21.B.15   Virastolle toimitettavat tiedot
                        
                        
                                    a)
                                 
                                 
                                    Jäsenvaltion toimivaltaisen viranomaisen on ilmoitettava virastolle asetuksen (EU) 2018/1139 sekä sen delegoitujen ja täytäntöönpanosäädösten täytäntöönpanossa ilmenneistä merkittävistä ongelmista 30 päivän kuluessa siitä, kun ongelmat ovat tulleet toimivaltaisen viranomaisen tietoon.
                                 
                              
                                    b)
                                 
                                 
                                    Jäsenvaltion toimivaltaisen viranomaisen on toimitettava virastolle mahdollisimman pian kansalliseen tietokantaan asetuksen (EU) N:o 376/2014 6 artiklan 6 kohdan mukaisesti tallennetuista poikkeamailmoituksista ilmenevät turvallisuuden kannalta merkittävät tiedot, sanotun kuitenkaan rajoittamatta Euroopan parlamentin ja neuvoston asetuksen (EU) N:o 376/2014 sekä sen delegoitujen ja täytäntöönpanosäädösten soveltamista.”
                                 
                              
                  
                        5)
                     
                     
                        Korvataan 21.B.20 kohta seuraavasti:
                        ”21.B.20   Välitön reagointi turvallisuusongelmaan
                        
                        
                                    a)
                                 
                                 
                                    Toimivaltaisen viranomaisen on otettava käyttöön järjestelmä, jonka avulla kerätään, analysoidaan ja jaetaan turvallisuustiedot tarkoituksenmukaisella tavalla, sanotun kuitenkaan rajoittamatta Euroopan parlamentin ja neuvoston asetuksen (EU) N:o 376/2014 sekä sen delegoitujen ja täytäntöönpanosäädösten soveltamista.
                                 
                              
                                    b)
                                 
                                 
                                    Viraston on otettava käyttöön järjestelmä, jonka avulla se voi analysoida kaikki saadut asiaankuuluvat turvallisuustiedot asianmukaisesti ja toimittaa jäsenvaltioiden asiaankuuluville viranomaisille ja komissiolle ilman aiheetonta viivytystä sellaiset tiedot, myös suositukset tai toteutettavat korjaavat toimenpiteet, joita nopea reagointi asetuksen (EU) 2018/1139 ja sen delegoitujen ja täytäntöönpanosäädösten soveltamisalaan kuuluvia tuotteita, osia, laitteita, henkilöitä tai organisaatioita koskevaan turvallisuusongelmaan edellyttää.
                                 
                              
                                    c)
                                 
                                 
                                    Saatuaan a ja b kohdassa tarkoitettuja tietoja toimivaltaisen viranomaisen on toteutettava riittävät toimenpiteet turvallisuusongelman ratkaisemiseksi.
                                 
                              
                                    d)
                                 
                                 
                                    Toimivaltaisen viranomaisen on välittömästi ilmoitettava c alakohdan mukaisesti toteutetuista toimenpiteistä kaikille henkilöille tai organisaatioille, joiden on asetuksen (EU) 2018/1139 ja sen delegoitujen ja täytäntöönpanosäädösten mukaisesti noudatettava niitä. Jäsenvaltion toimivaltaisen viranomaisen on ilmoitettava näistä toimenpiteistä myös virastolle ja, jos yhteinen toiminta on tarpeen, niille muille jäsenvaltioille, joita asia koskee.”
                                 
                              
                  
                        6)
                     
                     
                        Korvataan 21.B.25 kohta seuraavasti:
                        ”21.B.25   Hallintojärjestelmä
                        
                        
                                    a)
                                 
                                 
                                    Toimivaltaisen viranomaisen on luotava hallintojärjestelmä ja pidettävä sitä yllä; järjestelmään on kuuluttava vähintään
                                    
                                                1.
                                             
                                             
                                                dokumentoidut periaatteet ja menettelyt, jotka kuvaavat viranomaisen organisaatiota sekä niitä välineitä ja menetelmiä, joilla varmistetaan asetuksen (EU) 2018/1139 ja sen delegoitujen ja täytäntöönpanosäädösten noudattaminen. Menettelyt on pidettävä ajan tasalla ja niitä on käytettävä perustyöasiakirjoina kyseisen toimivaltaisen viranomaisen kaikissa asiaankuuluvissa tehtävissä;
                                             
                                          
                                                2.
                                             
                                             
                                                riittävä määrä henkilöstöä suorittamaan sille annetut tehtävät ja täyttämään sille asetetut velvollisuudet. Henkilöstön käytettävyyden suunnittelemista varten käytössä on oltava järjestelmä, jonka avulla varmistetaan kaikkien tehtävien asianmukainen suorittaminen;
                                             
                                          
                                                3.
                                             
                                             
                                                henkilöstö, jolla on kelpoisuus sille annettujen tehtävien suorittamiseen sekä tarpeelliset tiedot ja kokemus ja jotka saavat perus- ja määräaikaiskoulutusta jatkuvan pätevyyden varmistamiseksi;
                                             
                                          
                                                4.
                                             
                                             
                                                riittävät välineet ja toimistotilat, jotta henkilöstö voi suorittaa sille annetut tehtävät;
                                             
                                          
                                                5.
                                             
                                             
                                                menetelmä, jolla valvotaan, että hallintojärjestelmä on asiaankuuluvien vaatimusten mukainen ja että menettelyt, joihin kuuluu myös sisäisen auditointiprosessin ja turvallisuusriskien hallintaprosessin laatiminen, ovat riittäviä. Vaatimustenmukaisuuden valvontaan on sisällyttävä palautejärjestelmä, jolla auditoinneissa tehdyt havainnot ilmoitetaan toimivaltaisen viranomaisen ylimmälle johdolle tarvittavien korjaavien toimien toteuttamisen varmistamiseksi;
                                             
                                          
                                                6.
                                             
                                             
                                                henkilö tai henkilöryhmä, joka vastaa toimivaltaisen viranomaisen ylimmälle johdolle vaatimustenmukaisuuden valvonnasta.
                                             
                                          
                              
                                    b)
                                 
                                 
                                    Toimivaltaisen viranomaisen on nimitettävä jokaiselle toimialalle, hallintojärjestelmä mukaan luettuna, yksi tai useampi henkilö, jolla on kokonaisvastuu asiaankuuluvien tehtävien hallinnoinnista.
                                 
                              
                                    c)
                                 
                                 
                                    Toimivaltaisen viranomaisen on vahvistettava menettelyt, joilla voidaan osallistua muun muassa seuraavia asioita koskevaan tarvittavaan vastavuoroiseen tiedonvaihtoon ja avunantoon muiden asiaankuuluvien toimivaltaisten viranomaisten kanssa joko samassa jäsenvaltiossa tai muissa jäsenvaltioissa:
                                    
                                                1.
                                             
                                             
                                                sellaisten henkilöiden ja organisaatioiden valvonnan seurauksena tehdyt havainnot ja toteutetut jatkotoimet, jotka harjoittavat toimintaa yhden jäsenvaltion alueella mutta ovat toisen jäsenvaltion toimivaltaisen viranomaisen tai viraston sertifioimia;
                                             
                                          
                                                2.
                                             
                                             
                                                tiedot, jotka ovat peräisin 21.A.3A kohdassa vaadituista pakollisista ja vapaaehtoisista poikkeamailmoituksista.
                                             
                                          
                              
                                    d)
                                 
                                 
                                    Jäljennös jäsenvaltion toimivaltaisen viranomaisen hallintojärjestelmään liittyvistä menettelyistä ja niiden muutoksista on asetettava viraston saataville standardointia varten.”
                                 
                              
                  
                        7)
                     
                     
                        Korvataan 21.B.30 kohta seuraavasti:
                        ”21.B.30   Tehtävien antaminen päteville yksiköille
                        
                        
                                    a)
                                 
                                 
                                    Toimivaltainen viranomainen voi antaa päteville yksiköille tehtäviä, jotka liittyvät asetuksen (EU) 2018/1139 ja sen delegoitujen ja täytäntöönpanosäädösten soveltamisalaan kuuluvien tuotteiden ja osien sekä luonnollisten henkilöiden tai oikeushenkilöiden ensimmäiseen sertifiointiin tai jatkuvaan valvontaan. Tehtäviä antaessaan toimivaltaisen viranomaisen on varmistettava, että sillä on
                                    
                                                1.
                                             
                                             
                                                käytössään järjestelmä, jonka avulla se voi arvioida, täyttääkö pätevä yksikkö aluksi ja jatkuvasti asetuksen (EU) 2018/1139 liitteen VI vaatimukset. Järjestelmä ja arviointien tulokset on dokumentoitava;
                                             
                                          
                                                2.
                                             
                                             
                                                pätevän yksikön kanssa tehty kirjallinen sopimus, joka on hyväksytty kummankin osapuolen asiaankuuluvalla johtotasolla ja jossa määritellään
                                                
                                                            i)
                                                         
                                                         
                                                            suoritettavat tehtävät;
                                                         
                                                      
                                                            ii)
                                                         
                                                         
                                                            toimitettavat ilmoitukset, raportit ja tiedot;
                                                         
                                                      
                                                            iii)
                                                         
                                                         
                                                            tehtäviä suoritettaessa edellytettävät tekniset vaatimukset;
                                                         
                                                      
                                                            iv)
                                                         
                                                         
                                                            tarvittava vastuuvakuutus;
                                                         
                                                      
                                                            v)
                                                         
                                                         
                                                            tehtäviä hoidettaessa saatujen tietojen suojaaminen.
                                                         
                                                      
                                          
                              
                                    b)
                                 
                                 
                                    Toimivaltaisen viranomaisen on varmistettava, että 21.B.25 kohdan a alakohdan 5 alakohdan mukaisesti perustettu sisäinen auditointiprosessi ja turvallisuusriskien hallintaprosessi kattavat kaikki pätevän yksikön sen puolesta suorittamat sertifiointiin ja jatkuvaan valvontaan liittyvät tehtävät.”
                                 
                              
                  
                        8)
                     
                     
                        Korvataan 21.B.35 kohta seuraavasti:
                        ”21.B.35   Hallintojärjestelmän muutokset
                        
                        
                                    a)
                                 
                                 
                                    Toimivaltaisella viranomaisella on oltava käytössään järjestelmä sellaisten muutosten tunnistamiseksi, jotka vaikuttavat viranomaisen valmiuksiin suorittaa tehtäviään ja täyttää asetuksessa (EU) 2018/1139 sekä sen delegoiduissa ja täytäntöönpanosäädöksissä sille asetetut velvollisuudet. Järjestelmän on mahdollistettava se, että toimivaltainen viranomainen voi toteuttaa tarvittavat toimenpiteet sen varmistamiseksi, että sen hallintojärjestelmä pysyy riittävänä ja tehokkaana.
                                 
                              
                                    b)
                                 
                                 
                                    Toimivaltaisen viranomaisen on tehokkaan täytäntöönpanon varmistamiseksi saatettava hallintojärjestelmänsä nopeasti ajan tasalle niin, että siinä otetaan huomioon asetukseen (EU) 2018/1139 ja sen delegoituihin ja täytäntöönpanosäädöksiin mahdollisesti tehtävät muutokset.
                                 
                              
                                    c)
                                 
                                 
                                    Jäsenvaltion toimivaltaisen viranomaisen on ilmoitettava virastolle muutoksista, jotka vaikuttavat sen valmiuksiin suorittaa tehtäviään ja täyttää asetuksessa (EU) 2018/1139 sekä sen delegoiduissa ja täytäntöönpanosäädöksissä säädetyt velvollisuutensa.”
                                 
                              
                  
                        9)
                     
                     
                        Poistetaan 21.B.40 kohta;
                     
                  
                        10)
                     
                     
                        Poistetaan 21.B.45 kohta;
                     
                  
                        11)
                     
                     
                        Korvataan 21.B.55 kohta seuraavasti:
                        ”21.B.55   Tietojen tallentaminen
                        
                        
                                    a)
                                 
                                 
                                    Toimivaltaisen viranomaisen on perustettava tietojen tallennusjärjestelmä, jonka avulla taataan seuraavien tietojen asianmukainen säilytys, saatavuus ja luotettava jäljitettävyys:
                                    
                                                1.
                                             
                                             
                                                hallintojärjestelmän dokumentoidut periaatteet ja menettelyt;
                                             
                                          
                                                2.
                                             
                                             
                                                henkilöstön koulutus, kelpoisuudet ja valtuutukset;
                                             
                                          
                                                3.
                                             
                                             
                                                tiedot tehtävien siirrosta, mukaan lukien 21.B.30 kohdassa vaaditut asiat, ja siirrettyjä tehtäviä koskevat yksityiskohtaiset tiedot;
                                             
                                          
                                                4.
                                             
                                             
                                                sertifiointiprosessit ja hyväksyttyjen organisaatioiden jatkuva valvonta, mukaan lukien
                                                
                                                            i)
                                                         
                                                         
                                                            todistusta, hyväksyntää, valtuutusta tai hyväksymiskirjettä koskeva hakemus;
                                                         
                                                      
                                                            ii)
                                                         
                                                         
                                                            toimivaltaisen viranomaisen jatkuvan valvonnan ohjelma mukaan lukien kaikki arvioinnit, auditoinnit ja tarkastuksia koskeva kirjanpito;
                                                         
                                                      
                                                            iii)
                                                         
                                                         
                                                            annetut todistukset, hyväksynnät, valtuutukset ja hyväksymiskirjeet sekä niihin tehdyt muutokset;
                                                         
                                                      
                                                            iv)
                                                         
                                                         
                                                            valvontaohjelman jäljennös, jossa mainitaan auditointien suunnitellut ja toteutuneet päivämäärät;
                                                         
                                                      
                                                            v)
                                                         
                                                         
                                                            jäljennökset kaikesta virallisesta kirjeenvaihdosta;
                                                         
                                                      
                                                            vi)
                                                         
                                                         
                                                            suositukset todistuksen, hyväksynnän, valtuutuksen tai hyväksymiskirjeen antamiseksi tai sen voimassaolon jatkamiseksi, yksityiskohtaiset tiedot havainnoista ja toimista, joita organisaatiot ovat toteuttaneet kyseisten havaintojen sulkemiseksi, mukaan lukien sulkemispäivä, täytäntöönpanon varmistamistoimet ja huomautukset;
                                                         
                                                      
                                                            vii)
                                                         
                                                         
                                                            muiden toimivaltaisten viranomaisten antamat 21.B.120 kohdan d alakohdan, 21.B.221 kohdan c alakohdan tai 21.B.431 kohdan c alakohdan mukaiset arviointi-, auditointi- ja tarkastusraportit;
                                                         
                                                      
                                                            viii)
                                                         
                                                         
                                                            jäljennökset kaikista organisaation käsikirjoista ja ohjeistoista sekä niihin tehdyistä muutoksista;
                                                         
                                                      
                                                            ix)
                                                         
                                                         
                                                            jäljennökset muista toimivaltaisen viranomaisen hyväksymistä asiakirjoista;
                                                         
                                                      
                                          
                                                5.
                                             
                                             
                                                vaatimustenmukaisuusilmoitukset (EASA 52 -lomake, katso lisäys VIII) sekä huolto- ja valmistustodistukset (EASA 1 -lomake, katso lisäys I), jotka viranomainen on validoinut sellaisten organisaatioiden osalta, jotka valmistavat tuotteita, osia tai laitteita ilman tuotanto-organisaation hyväksyntätodistusta tässä liitteessä olevan A luvun F alaluvun mukaisesti.
                                             
                                          
                              
                                    b)
                                 
                                 
                                    Toimivaltaisen viranomaisen kirjanpitoon on sisällyttävä
                                    
                                                1.
                                             
                                             
                                                vaihtoehtoisten vaatimusten täyttämisen menetelmien käyttöä tukevat asiakirjat;
                                             
                                          
                                                2.
                                             
                                             
                                                21.B.15 kohdan mukaiset turvallisuustiedot ja seurantatoimenpiteet;
                                             
                                          
                                                3.
                                             
                                             
                                                suojatoimenpiteitä koskevien säännösten ja joustavuussäännösten käyttö asetuksen (EU) 2018/1139 70 artiklan, 71 artiklan 1 kohdan ja 76 artiklan 4 kohdan mukaisesti.
                                             
                                          
                              
                                    c)
                                 
                                 
                                    Toimivaltaisen viranomaisen on pidettävä luetteloa kaikista antamistaan todistuksista, hyväksynnöistä, valtuutuksista ja hyväksymiskirjeistä.
                                 
                              
                                    d)
                                 
                                 
                                    Jollei sovellettavasta tietosuojalainsäädännöstä muuta johdu, edellä a, b ja c alakohdassa tarkoitettuja tietoja on säilytettävä vähintään viisi vuotta.
                                 
                              
                                    e)
                                 
                                 
                                    Kaikki a, b ja c alakohdassa tarkoitetut tiedot on toimitettava muiden jäsenvaltioiden toimivaltaisten viranomaisten tai viraston saataville niiden sitä pyytäessä.”
                                 
                              
                  
                        12)
                     
                     
                        Poistetaan 21.B.60 kohta;
                     
                  
                        13)
                     
                     
                        Lisätään 21.B.65 kohta seuraavasti:
                        ”21.B.65   Voimassaolon keskeyttäminen, rajoittaminen tai peruuttaminen
                        
                        Toimivaltaisen viranomaisen on
                        
                                    a)
                                 
                                 
                                    keskeytettävä todistuksen, hyväksynnän, luvan ilmailuun, valtuutuksen tai hyväksymiskirjeen voimassaolo, jos se perustellusti katsoo tämän olevan tarpeen ilma-aluksen turvallisuuteen kohdistuvan uskottavan uhkan torjumiseksi;
                                 
                              
                                    b)
                                 
                                 
                                    keskeytettävä todistuksen, hyväksynnän, valtuutuksen tai hyväksymiskirjeen voimassaolo tai peruutettava se taikka rajoitettava sitä, jos tämä on tarpeen 21.B.125, 21.B.225 tai 21.B.433 kohdan mukaisesti;
                                 
                              
                                    c)
                                 
                                 
                                    keskeytettävä lentokelpoisuustodistuksen tai melutodistuksen voimassaolo tai peruutettava se, jos on näyttöä siitä, että jotkin 21.A.181 kohdan a alakohdassa tai 21.A.211 kohdan a alakohdassa määritetyt edellytykset eivät täyty;
                                 
                              
                                    d)
                                 
                                 
                                    keskeytettävä todistuksen, hyväksynnän, luvan ilmailuun, valtuutuksen tai hyväksymiskirjeen voimassaolo tai rajoitettava sitä kokonaan tai osittain, jos ennalta arvaamattomat olosuhteet, joihin toimivaltainen viranomainen ei voi vaikuttaa, estävät sen tarkastajia täyttämästä valvontavelvollisuuksiaan valvonnan suunnittelujaksolla.”
                                 
                              
                  
                        14)
                     
                     
                        Lisätään 21.B.115 kohta seuraavasti:
                        ”21.B.115   Vaatimusten täyttämisen menetelmät
                        
                        
                                    a)
                                 
                                 
                                    Viraston on laadittava hyväksyttävät vaatimusten täyttämisen menetelmät (AMC), joita voidaan käyttää asetuksen (EU) 2018/1139 ja sen delegoitujen ja täytäntöönpanosäädösten noudattamiseen.
                                 
                              
                                    b)
                                 
                                 
                                    Tämän asetuksen noudattamiseen voidaan käyttää vaihtoehtoisia vaatimusten täyttämisen menetelmiä.
                                 
                              
                                    c)
                                 
                                 
                                    Toimivaltaisten viranomaisten on ilmoitettava virastolle kaikista vaihtoehtoisista vaatimusten täyttämisen menetelmistä, joita niiden valvonnassa olevat organisaatiot tai ne itse käyttävät tämän asetuksen noudattamiseksi.”
                                 
                              
                  
                        15)
                     
                     
                        Korvataan 21.B.120 kohta seuraavasti:
                        ”21.B.120   Ensimmäinen sertifiointimenettely
                        
                        
                                    a)
                                 
                                 
                                    Saatuaan hyväksymiskirjeen antamista koskevan hakemuksen yksittäisten tuotteiden, osien ja laitteiden vaatimustenmukaisuuden osoittamiseksi toimivaltaisen viranomaisen on varmistettava, että hakija täyttää sovellettavat vaatimukset.
                                 
                              
                                    b)
                                 
                                 
                                    Toimivaltaisen viranomaisen on hyväksymiskirjeen antamista varten kirjattava kaikki tehdyt havainnot, sulkemistoimet ja suositukset.
                                 
                              
                                    c)
                                 
                                 
                                    Toimivaltaisen viranomaisen on vahvistettava hakijalle kirjallisesti kaikki todentamisen aikana tehdyt havainnot. Ensimmäistä sertifiointia varten organisaation on korjattava kaikki havainnot toimivaltaista viranomaista tyydyttävällä tavalla ennen kuin hyväksymiskirje voidaan antaa.
                                 
                              
                                    d)
                                 
                                 
                                    Kun toimivaltainen viranomainen on vakuuttunut siitä, että hakija täyttää sovellettavat vaatimukset, sen on annettava hyväksymiskirje (EASA 65 -lomake, katso lisäys XI).
                                 
                              
                                    e)
                                 
                                 
                                    Hyväksymiskirjeessä on mainittava hyväksynnän laajuus, päättymispäivä ja asianmukaiset rajoitukset, jos sellaisia on.
                                 
                              
                                    f)
                                 
                                 
                                    Hyväksymiskirje saa olla voimassa enintään yhden vuoden.”
                                 
                              
                  
                        16)
                     
                     
                        Korvataan 21.B.125 kohta seuraavasti:
                        ”21.B.125   Havainnot ja korjaavat toimenpiteet; huomautukset
                        
                        
                                    a)
                                 
                                 
                                    Toimivaltaisella viranomaisella on oltava järjestelmä, jonka avulla voidaan analysoida havaintojen merkitystä turvallisuudelle.
                                 
                              
                                    b)
                                 
                                 
                                    Toimivaltaisen viranomaisen on tehtävä tason 1 havainto, jos toiminnassa havaitaan sellainen merkittävä poikkeama asetuksen (EU) 2018/1139 ja sen delegoitujen ja täytäntöönpanosäädösten sovellettavista vaatimuksista, organisaation menetelmistä ja käsikirjoista tai hyväksymiskirjeen ehdoista, joka heikentää turvallisuutta tai vaarantaa vakavasti lentoturvallisuuden.
                                    Tason 1 havaintoja ovat myös seuraavat:
                                    
                                                1.
                                             
                                             
                                                toimivaltaiselle viranomaiselle ei anneta pääsyä organisaation tiloihin 21.A.9 kohdassa tarkoitetulla tavalla tavanomaisina toiminta-aikoina, vaikka asiasta on tehty kaksi kirjallista pyyntöä;
                                             
                                          
                                                2.
                                             
                                             
                                                hyväksymiskirje on hankittu tai pidetty voimassa väärentämällä toimitettuja asiakirjatodisteita; ja
                                             
                                          
                                                3.
                                             
                                             
                                                todisteet hyväksymiskirjeen väärinkäytöstä tai vilpillisestä käytöstä.
                                             
                                          
                              
                                    c)
                                 
                                 
                                    Toimivaltaisen viranomaisen on tehtävä tason 2 havainto, jos toiminnassa havaitaan sellainen poikkeama asetuksen (EU) 2018/1139 ja sen delegoitujen ja täytäntöönpanosäädösten sovellettavista vaatimuksista, organisaation menetelmistä ja käsikirjoista tai hyväksymiskirjeen ehdoista, jota ei luokitella tason 1 havainnoksi.
                                 
                              
                                    d)
                                 
                                 
                                    Kun havainto tehdään valvonnan yhteydessä tai muulla tavalla, toimivaltaisen viranomaisen on ilmoitettava havainnosta organisaatiolle kirjallisesti ja vaadittava toimenpiteitä havaittujen puutteiden korjaamiseksi, sanotun kuitenkaan rajoittamatta asetuksessa (EU) 2018/1139 ja sen delegoiduissa ja täytäntöönpanosäädöksissä vaadittujen lisätoimenpiteiden toteuttamista. Jos tason 1 havainto liittyy suoraan tiettyyn ilma-alukseen, toimivaltaisen viranomaisen on ilmoitettava asiasta sen jäsenvaltion toimivaltaiselle viranomaiselle, jossa ilma-alus on rekisteröity.
                                    
                                                1.
                                             
                                             
                                                Jos tehdään yksikin tason 1 havainto, toimivaltaisen viranomaisen on toteutettava viipymättä aiheelliset toimenpiteet kieltääkseen kyseisen organisaation toiminnan tai rajoittaakseen sitä ja toteutettava tarvittaessa toimenpiteet hyväksymiskirjeen peruuttamiseksi tai rajoittamiseksi taikka sen voimassaolon keskeyttämiseksi kokonaan tai osittain tason 1 havainnon laajuuden mukaan, kunnes organisaatio on toteuttanut korjaavat toimenpiteet onnistuneesti.
                                             
                                          
                                                2.
                                             
                                             
                                                Jos tehdään yksikin tason 2 havainto, toimivaltaisen viranomaisen on
                                                
                                                            i)
                                                         
                                                         
                                                            asetettava organisaatiolle korjaavien toimenpiteiden toteuttamisen määräaika, joka vastaa havainnon luonnetta ja saa aluksi olla joka tapauksessa enintään kolme kuukautta. Määräaika alkaa siitä päivästä, jona organisaatiolle on lähetetty kirjallinen ilmoitus, jossa vaaditaan toimenpiteitä havaitun puutteen korjaamiseksi. Tämän määräajan päätyttyä toimivaltainen viranomainen voi havainnon luonne huomioon ottaen pidentää kolmen kuukauden määräaikaa sillä edellytyksellä, että korjaustoimenpidesuunnitelmasta on sovittu toimivaltaisen viranomaisen kanssa;
                                                         
                                                      
                                                            ii)
                                                         
                                                         
                                                            arvioitava organisaation ehdottama korjaustoimenpidesuunnitelma ja sen toteuttamissuunnitelma ja hyväksyttävä ne, jos niitä pidetään arvioinnin perusteella riittävinä puutteen korjaamiseksi.
                                                         
                                                      
                                                            iii)
                                                         
                                                         
                                                            nostettava havainto tasolle 1 ja toteutettava f alakohdan 1 alakohdan ii alakohdan mukaiset toimenpiteet, jos organisaatio ei toimita hyväksyttävää korjaustoimenpidesuunnitelmaa tai toteuta korjaavia toimenpiteitä toimivaltaisen viranomaisen hyväksymän tai pidentämän määräajan kuluessa.
                                                         
                                                      
                                          
                              
                                    e)
                                 
                                 
                                    Toimivaltainen viranomainen voi esittää huomautuksia seuraavissa tapauksissa, jotka eivät edellytä tason 1 tai tason 2 havaintoja:
                                    
                                                1.
                                             
                                             
                                                jonkin kohteen suoritustaso on arvioitu tehottomaksi;
                                             
                                          
                                                2.
                                             
                                             
                                                jonkin kohteen osalta on todettu sen voivan aiheuttaa b tai c alakohdan mukaisen puutteen;
                                             
                                          
                                                3.
                                             
                                             
                                                kun on aihetta esittää organisaation yleisen turvallisuustason kannalta hyödyllisiä ehdotuksia tai parannuksia.
                                             
                                          Tämän kohdan mukaisesti esitettävät huomautukset on toimitettava organisaatiolle kirjallisina, ja toimivaltaisen viranomaisen on kirjattava ne.”
                                 
                              
                  
                        17)
                     
                     
                        Poistetaan 21.B.130, 21.B.145 ja 21.B.150 kohta;
                     
                  
                        18)
                     
                     
                        Lisätään 21.B.215 kohta seuraavasti:
                        ”21.B.215   Vaatimusten täyttämisen menetelmät
                        
                        
                                    a)
                                 
                                 
                                    Viraston on laadittava hyväksyttävät vaatimusten täyttämisen menetelmät (AMC), joita voidaan käyttää asetuksen (EU) 2018/1139 ja sen delegoitujen ja täytäntöönpanosäädösten noudattamiseen.
                                 
                              
                                    b)
                                 
                                 
                                    Tämän asetuksen noudattamiseen voidaan käyttää vaihtoehtoisia vaatimusten täyttämisen menetelmiä.
                                 
                              
                                    c)
                                 
                                 
                                    Toimivaltaisten viranomaisten on ilmoitettava virastolle kaikista vaihtoehtoisista vaatimusten täyttämisen menetelmistä, joita niiden valvonnassa olevat organisaatiot tai ne itse käyttävät tämän asetuksen noudattamiseksi.”
                                 
                              
                  
                        19)
                     
                     
                        Korvataan 21.B.220 kohta seuraavasti:
                        ”21.B.220   Ensimmäinen sertifiointimenettely
                        
                        
                                    a)
                                 
                                 
                                    Saatuaan ensimmäistä tuotanto-organisaation hyväksyntätodistusta koskevan hakemuksen toimivaltaisen viranomaisen on todennettava, että hakija täyttää sovellettavat vaatimukset.
                                 
                              
                                    b)
                                 
                                 
                                    Hakijan vastuullisen johtajan kanssa pidettävä kokous on kutsuttava koolle vähintään kerran ensimmäistä sertifiointia varten tehtävän tutkinnan aikana sen varmistamiseksi, että kyseinen henkilö ymmärtää roolinsa ja vastuuvelvollisuutensa.
                                 
                              
                                    c)
                                 
                                 
                                    Toimivaltaisen viranomaisen on tuotanto-organisaation hyväksyntätodistuksen antamista varten kirjattava kaikki tehdyt havainnot, sulkemistoimet sekä suositukset.
                                 
                              
                                    d)
                                 
                                 
                                    Toimivaltaisen viranomaisen on vahvistettava hakijalle kirjallisesti kaikki todentamisen aikana tehdyt havainnot. Ensimmäistä sertifiointia varten kaikki havaitut puutteet on korjattava toimivaltaista viranomaista tyydyttävällä tavalla ennen kuin todistus voidaan antaa.
                                 
                              
                                    e)
                                 
                                 
                                    Kun toimivaltainen viranomainen on vakuuttunut siitä, että hakija täyttää sovellettavat vaatimukset, sen on annettava tuotanto-organisaation hyväksyntätodistus (EASA 55 -lomake, katso lisäys X).
                                 
                              
                                    f)
                                 
                                 
                                    Todistuksen viitenumero merkitään EASA 55 -lomakkeeseen viraston määrittämällä tavalla.
                                 
                              
                                    g)
                                 
                                 
                                    Todistuksen voimassaoloaika on rajoittamaton. Oikeudet ja sen toiminnan laajuus, jota organisaatio on hyväksytty harjoittamaan, sekä mahdolliset rajoitukset on määritettävä todistukseen liitetyissä hyväksymisehdoissa.”
                                 
                              
                  
                        20)
                     
                     
                        Lisätään 21.B.221 ja 21.B.222 kohta seuraavasti:
                        ”21.B.221   Valvontaperiaatteet
                        
                        
                                    a)
                                 
                                 
                                    Toimivaltaisen viranomaisen on todennettava
                                    
                                                1.
                                             
                                             
                                                organisaatioihin sovellettavien vaatimusten noudattaminen ennen tuotanto-organisaation hyväksyntätodistuksen antamista;
                                             
                                          
                                                2.
                                             
                                             
                                                se, että sen sertifioimat organisaatiot täyttävät sovellettavat vaatimukset jatkuvasti;
                                             
                                          
                                                3.
                                             
                                             
                                                toimivaltaisen viranomaisen 21.B.20 kohdan c ja d alakohdan mukaisesti määräämien asianmukaisten turvallisuustoimenpiteiden täytäntöönpano.
                                             
                                          
                              
                                    b)
                                 
                                 
                                    Todentamisen on
                                    
                                                1.
                                             
                                             
                                                tukeuduttava asiakirjoihin, jotka on tarkoitettu erityisesti valvonnasta vastaavalle henkilöstölle ohjeiksi näiden tehtävien hoitamista varten;
                                             
                                          
                                                2.
                                             
                                             
                                                annettava turvallisuusvalvonnan tulokset asianomaisille organisaatioille;
                                             
                                          
                                                3.
                                             
                                             
                                                perustuttava arviointeihin, auditointeihin ja tarkastuksiin sekä tarvittaessa ennalta ilmoittamattomiin tarkastuksiin;
                                             
                                          
                                                4.
                                             
                                             
                                                annettava toimivaltaiselle viranomaiselle tarvittavat todisteet, mikäli jatkotoimia vaaditaan, mukaan luettuina 21.B.225 kohdassa säädetyt toimenpiteet.
                                             
                                          
                              
                                    c)
                                 
                                 
                                    Toimivaltaisen viranomaisen on määritettävä a ja b alakohdassa tarkoitetun valvonnan laajuus ottaen huomioon aikaisempien valvontatoimien tulokset ja ensisijaiset turvallisuustavoitteet.
                                 
                              
                                    d)
                                 
                                 
                                    Jos organisaation toimitilat sijaitsevat useammassa kuin yhdessä valtiossa, 21.1 kohdassa määritetty toimivaltainen viranomainen voi suostua siihen, että valvontatehtävät suorittaa sen jäsenvaltion (niiden jäsenvaltioiden) toimivaltainen viranomainen (toimivaltaiset viranomaiset), jossa toimitilat sijaitsevat, tai virasto sellaisten toimitilojen osalta, jotka sijaitsevat sellaisen alueen ulkopuolella, josta vastuu on Chicagon yleissopimuksen mukaisesti jäsenvaltioilla. Tällaisen sopimuksen olemassaolosta ja soveltamisalasta on ilmoitettava organisaatiolle, jota sopimus koskee.
                                 
                              
                                    e)
                                 
                                 
                                    Kun valvontatoimet suoritetaan toimitiloissa, jotka sijaitsevat muussa jäsenvaltiossa kuin siinä, jossa organisaation päätoimipaikka sijaitsee, 21.1 kohdassa määritetyn toimivaltaisen viranomaisen on ennen toimitilojen paikan päällä tehtäviä auditointeja tai tarkastuksia ilmoitettava asiasta kyseisen jäsenvaltion toimivaltaiselle viranomaiselle.
                                 
                              
                                    f)
                                 
                                 
                                    Toimivaltaisen viranomaisen on kerättävä ja käsiteltävä kaikki valvontatoimien suorittamisen kannalta tarpeellisina pitämänsä tiedot.
                                 
                              21.B.222   Valvontaohjelma
                        
                        
                                    a)
                                 
                                 
                                    Toimivaltaisen viranomaisen on laadittava valvontaohjelma ja pidettävä sitä yllä, ja valvontaohjelmaan on sisällyttävä 21.B.221 kohdan a alakohdassa vaaditut valvontatoimet.
                                 
                              
                                    b)
                                 
                                 
                                    Valvontaohjelmassa on otettava huomioon organisaation erityisluonne, sen toiminnan vaativuus sekä aikaisempien sertifiointi- ja/tai valvontatoimien tulokset, ja valvontaohjelman on perustuttava organisaatioon liittyvien riskien arviointiin. Siihen on kunakin valvonnan suunnittelujaksona sisällyttävä seuraavat toimet:
                                    
                                                1.
                                             
                                             
                                                arvioinnit, auditoinnit ja tarkastukset, mukaan lukien tapauksen mukaan
                                                
                                                            i)
                                                         
                                                         
                                                            hallintojärjestelmän arvioinnit ja prosessiauditoinnit;
                                                         
                                                      
                                                            ii)
                                                         
                                                         
                                                            organisaation toimialaan kuuluvien tuotteiden, osien ja laitteiden asianmukaisen otoksen tuotetarkastukset;
                                                         
                                                      
                                                            iii)
                                                         
                                                         
                                                            tehdyn työn pistokoetarkastukset; ja
                                                         
                                                      
                                                            iv)
                                                         
                                                         
                                                            ilman ennakkoilmoitusta tehtävät tarkastukset;
                                                         
                                                      
                                          
                                                2.
                                             
                                             
                                                vastuullisen johtajan ja toimivaltaisen viranomaisen väliset kokoukset, joissa varmistetaan, että molemmat osapuolet ovat tietoisia kaikista merkittävistä asioista.
                                             
                                          
                              
                                    c)
                                 
                                 
                                    Valvonnan suunnittelujakson pituus saa olla enintään 24 kuukautta.
                                 
                              
                                    d)
                                 
                                 
                                    Sen estämättä, mitä c alakohdassa säädetään, valvonnan suunnittelujakso voidaan pidentää 36 kuukaudeksi, jos toimivaltainen viranomainen on todennut, että edellisten 24 kuukauden aikana
                                    
                                                1.
                                             
                                             
                                                organisaatio on osoittanut pystyvänsä tehokkaasti tunnistamaan ilmailun turvallisuuteen liittyvät vaarat ja hallitsemaan niihin liittyviä riskejä;
                                             
                                          
                                                2.
                                             
                                             
                                                organisaatio on jatkuvasti osoittanut noudattavansa 21.A.147 ja 21.A.148 kohtaa ja sillä on täysi määräysvalta kaikkiin tuotannonhallintajärjestelmän muutoksiin;
                                             
                                          
                                                3.
                                             
                                             
                                                ei ole tehty tason 1 havaintoja;
                                             
                                          
                                                4.
                                             
                                             
                                                kaikki korjaavat toimenpiteet on toteutettu 21.B.225 kohdan mukaisesti toimivaltaisen viranomaisen hyväksymässä tai pidentämässä määräajassa.
                                             
                                          Sen estämättä, mitä c alakohdassa säädetään, valvonnan suunnittelujakso voidaan pidentää edelleen enintään 48 kuukaudeksi, jos organisaatio on 1–4 alakohdassa säädetyn lisäksi perustanut tehokkaan jatkuvaan raportointiin perustuvan järjestelmän, jolla organisaatio itse tiedottaa toimivaltaiselle viranomaiselle turvallisuustasosta ja säännösten mukaisuudesta, ja toimivaltainen viranomainen on hyväksynyt tämän järjestelmän.
                                 
                              
                                    e)
                                 
                                 
                                    Valvonnan suunnittelujaksoa voidaan lyhentää, jos on näyttöä siitä, että organisaation turvallisuustaso on heikentynyt.
                                 
                              
                                    f)
                                 
                                 
                                    Valvontaohjelmaan on sisällyttävä tiedot päivämääristä, jolloin arvioinnit, auditoinnit ja tarkastukset on tarkoitus toteuttaa ja kokoukset pitää ja jolloin kyseiset arvioinnit, auditoinnit ja tarkastukset toteutettiin ja kokoukset pidettiin.
                                 
                              
                                    g)
                                 
                                 
                                    Kunkin valvonnan suunnittelujakson päätyttyä toimivaltaisen viranomaisen on annettava suositusraportti hyväksynnän voimassaolon jatkamisesta valvonnan tulosten perusteella.”
                                 
                              
                  
                        21)
                     
                     
                        Korvataan 21.B.225 kohta seuraavasti:
                        ”21.B.225   Havainnot ja korjaavat toimenpiteet; huomautukset
                        
                        
                                    a)
                                 
                                 
                                    Toimivaltaisella viranomaisella on oltava järjestelmä, jonka avulla voidaan analysoida havaintojen merkitystä turvallisuudelle.
                                 
                              
                                    b)
                                 
                                 
                                    Toimivaltaisen viranomaisen on tehtävä tason 1 havainto, jos toiminnassa havaitaan sellainen merkittävä poikkeama asetuksen (EU) 2018/1139 ja sen delegoitujen ja täytäntöönpanosäädösten sovellettavista vaatimuksista, organisaation menetelmistä ja käsikirjoista tai hyväksyntätodistuksesta ja sen ehdoista, joka heikentää turvallisuutta tai vaarantaa vakavasti lentoturvallisuuden.
                                    Tason 1 havaintoja ovat myös seuraavat:
                                    
                                                1.
                                             
                                             
                                                toimivaltaiselle viranomaiselle ei anneta pääsyä organisaation tiloihin 21.A.9 kohdassa tarkoitetulla tavalla tavanomaisina toiminta-aikoina, vaikka asiasta on tehty kaksi kirjallista pyyntöä;
                                             
                                          
                                                2.
                                             
                                             
                                                tuotanto-organisaation hyväksyntätodistus on hankittu tai pidetty voimassa väärentämällä toimitettuja asiakirjatodisteita;
                                             
                                          
                                                3.
                                             
                                             
                                                tuotanto-organisaation hyväksyntätodistuksen väärinkäytöstä tai vilpillisestä käytöstä on olemassa todisteita; ja
                                             
                                          
                                                4.
                                             
                                             
                                                vastuullista johtajaa ei ole nimitetty 21.A.245 kohdan a alakohdan mukaisesti.
                                             
                                          
                              
                                    c)
                                 
                                 
                                    Toimivaltaisen viranomaisen on tehtävä tason 2 havainto, jos toiminnassa havaitaan sellainen poikkeama asetuksen (EU) 2018/1139 ja sen delegoitujen ja täytäntöönpanosäädösten sovellettavista vaatimuksista, organisaation menetelmistä ja käsikirjoista tai hyväksyntätodistuksesta ja sen ehdoista, jota ei luokitella tason 1 havainnoksi.
                                 
                              
                                    d)
                                 
                                 
                                    Kun havainto tehdään valvonnan yhteydessä tai muulla tavalla, toimivaltaisen viranomaisen on ilmoitettava havainnosta organisaatiolle kirjallisesti ja vaadittava toimenpiteitä havaittujen puutteiden korjaamiseksi, sanotun kuitenkaan rajoittamatta asetuksessa (EU) 2018/1139 ja sen delegoiduissa ja täytäntöönpanosäädöksissä vaadittujen lisätoimenpiteiden toteuttamista. Jos tason 1 havainto liittyy suoraan tiettyyn ilma-alukseen, toimivaltaisen viranomaisen on ilmoitettava asiasta sen jäsenvaltion toimivaltaiselle viranomaiselle, jossa ilma-alus on rekisteröity.
                                    
                                                1.
                                             
                                             
                                                Jos tehdään yksikin tason 1 havainto, toimivaltaisen viranomaisen on toteutettava viipymättä aiheelliset toimenpiteet kieltääkseen kyseisen organisaation toiminnan tai rajoittaakseen sitä ja toteutettava tarvittaessa toimenpiteet tuotanto-organisaation hyväksyntätodistuksen peruuttamiseksi tai rajoittamiseksi tai sen voimassaolon keskeyttämiseksi kokonaan tai osittain tason 1 havainnon laajuuden mukaan, kunnes organisaatio on toteuttanut korjaavat toimenpiteet onnistuneesti.
                                             
                                          
                                                2.
                                             
                                             
                                                Jos tehdään yksikin tason 2 havainto, toimivaltaisen viranomaisen on
                                                
                                                            i)
                                                         
                                                         
                                                            asetettava organisaatiolle korjaavien toimenpiteiden toteuttamisen määräaika, joka vastaa havainnon luonnetta ja saa aluksi olla joka tapauksessa enintään kolme kuukautta. Määräaika alkaa siitä päivästä, jona organisaatiolle on lähetetty kirjallinen ilmoitus, jossa vaaditaan toimenpiteitä havaitun puutteen korjaamiseksi. Tämän määräajan päätyttyä toimivaltainen viranomainen voi havainnon luonne huomioon ottaen pidentää kolmen kuukauden määräaikaa sillä edellytyksellä, että toimivaltainen viranomainen on hyväksynyt korjaustoimenpidesuunnitelman;
                                                         
                                                      
                                                            ii)
                                                         
                                                         
                                                            arvioitava organisaation ehdottama korjaustoimenpidesuunnitelma ja sen toteuttamissuunnitelma ja hyväksyttävä ne, jos niitä pidetään arvioinnin perusteella riittävinä puutteen korjaamiseksi;
                                                         
                                                      
                                                            iii)
                                                         
                                                         
                                                            nostettava havainto tasolle 1 ja toteutettava d alakohdan 1 alakohdan mukaiset toimenpiteet, jos organisaatio ei toimita hyväksyttävää korjaustoimenpidesuunnitelmaa tai toteuta korjaavia toimenpiteitä toimivaltaisen viranomaisen hyväksymän tai pidentämän määräajan kuluessa.
                                                         
                                                      
                                          
                              
                                    e)
                                 
                                 
                                    Toimivaltainen viranomainen voi esittää huomautuksia seuraavissa tapauksissa, jotka eivät edellytä tason 1 tai tason 2 havaintoja:
                                    
                                                1.
                                             
                                             
                                                jonkin kohteen suoritustaso on arvioitu tehottomaksi; tai
                                             
                                          
                                                2.
                                             
                                             
                                                jonkin kohteen osalta on todettu sen voivan aiheuttaa b tai c alakohdan mukaisen puutteen; tai
                                             
                                          
                                                3.
                                             
                                             
                                                kun on aihetta esittää organisaation yleisen turvallisuustason kannalta hyödyllisiä ehdotuksia tai parannuksia.
                                             
                                          Tämän kohdan mukaisesti esitettävät huomautukset on toimitettava organisaatiolle kirjallisina, ja toimivaltaisen viranomaisen on kirjattava ne.”
                                 
                              
                  
                        22)
                     
                     
                        Poistetaan 21.B.230 ja 21.B.235 kohta;
                     
                  
                        23)
                     
                     
                        Korvataan 21.B.240 kohta seuraavasti:
                        ”21.B.240   Tuotannonhallintajärjestelmän muutokset
                        
                        
                                    a)
                                 
                                 
                                    Saatuaan tuotannonhallintajärjestelmän merkittävää muutosta koskevan hakemuksen toimivaltaisen viranomaisen on todennettava ennen hyväksynnän antamista, että organisaatio täyttää tämän liitteen sovellettavat vaatimukset.
                                 
                              
                                    b)
                                 
                                 
                                    Toimivaltaisen viranomaisen on vahvistettava edellytykset, joilla organisaatio voi toimia muutoksen arvioimisen ajan, ellei toimivaltainen viranomainen katso, että tuotanto-organisaation hyväksyntätodistuksen voimassaolo on keskeytettävä.
                                 
                              
                                    c)
                                 
                                 
                                    Kun toimivaltainen viranomainen on vakuuttunut siitä, että organisaatio täyttää sovellettavat vaatimukset, sen on hyväksyttävä muutos.
                                 
                              
                                    d)
                                 
                                 
                                    Jos organisaatio toteuttaa tuotannonhallintajärjestelmään merkittävän muutoksen ilman c alakohdan mukaista toimivaltaisen viranomaisen hyväksyntää, toimivaltaisen viranomaisen on harkittava tarvetta keskeyttää organisaation todistuksen voimassaolo, rajoittaa sitä tai peruuttaa se, sanotun kuitenkaan rajoittamatta muita täytäntöönpanon varmistamistoimenpiteitä.
                                 
                              
                                    e)
                                 
                                 
                                    Jos tuotannonhallintajärjestelmään tehdään muita kuin merkittäviä muutoksia, toimivaltaisen viranomaisen on sisällytettävä tällaisten muutosten tarkastelu jatkuvaan valvontaan 21.B.221 kohdassa esitettyjen periaatteiden mukaisesti. Jos havaitaan puutteita vaatimusten noudattamisessa, toimivaltaisen viranomaisen on ilmoitettava asiasta organisaatiolle, pyydettävä lisämuutoksia ja toimittava 21.B.225 kohdan mukaisesti.”
                                 
                              
                  
                        24)
                     
                     
                        Poistetaan 21.B.245 ja 21.B.260 kohta;
                     
                  
                        25)
                     
                     
                        Korvataan 21.B.325 kohdan otsikko seuraavasti:
                        ”21.B.325   Lentokelpoisuustodistuksen antaminen”
                        
                     
                  
                        26)
                     
                     
                        Poistetaan 21.B.330 ja 21.B.345 kohta;
                     
                  
                        27)
                     
                     
                        Korvataan 21.B.525 kohdan otsikko seuraavasti:
                        ”21.B.525   Ilmailuluvan antaminen”
                        
                     
                  
                        28)
                     
                     
                        Poistetaan 21.B.530 ja 21.B.545 kohta.
                     
                  
      
      
         
            LIITE II
            Oikaistaan asetuksen (EU) N:o 748/2012 liitteessä I oleva 21 osa seuraavasti:
            
                        1)
                     
                     
                        Korvataan 21.B.325 kohdan c alakohta seuraavasti:
                        
                                    ”c)
                                 
                                 
                                    Rekisteröintijäsenvaltion toimivaltaisen viranomaisen on annettava uudelle ilma-alukselle ja muusta kuin jäsenvaltiosta peräisin olevalle käytetylle ilma-alukselle a tai b alakohdassa tarkoitetun asianmukaisen lentokelpoisuustodistuksen lisäksi
                                    
                                                1.
                                             
                                             
                                                komission asetuksen (EU) N:o 1321/2014 liitteen I (M osa) soveltamisalaan kuuluvan ilma-aluksen osalta ensimmäinen lentokelpoisuuden tarkastustodistus (EASA 15a -lomake, katso lisäys II);
                                             
                                          
                                                2.
                                             
                                             
                                                komission asetuksen (EU) N:o 1321/2014 liitteen Vb (ML osa) soveltamisalaan kuuluvan uuden ilma-aluksen osalta ensimmäinen lentokelpoisuuden tarkastustodistus (EASA 15c -lomake, katso lisäys II);
                                             
                                          
                                                3.
                                             
                                             
                                                muusta kuin jäsenvaltiosta peräisin olevan ja komission asetuksen (EU) N:o 1321/2014 liitteen Vb (ML osa) soveltamisalaan kuuluvan käytetyn ilma-aluksen osalta ensimmäinen lentokelpoisuuden tarkastustodistus (EASA 15c -lomake, katso lisäys II), kun toimivaltainen viranomainen on tehnyt lentokelpoisuustarkastuksen.”